**«Оптимальды оқыту»**

 **«**Оқулықтар мен оқыту технологиясы оқу үрдісін психологиялық жағынан жәйлі етіп, баланың өзін-өзі жүзеге асыруына көмегін тигізуі қажет. Бастауыш мектептегі нормативтік оқу (1) орта және жоғарғы буында сәтті оқуды қамтамасыз ете алмайды, оптимальды оқыту деңгейі қажет». . В.Н.Зайцев мұғалімдер белсенді түрде пайдаланатын және оларға жақсы белгілі оқытуды үйренудің өз қосымша әдістерін ұсынады. Бұл әр сабақ сайынғы бес минуттық оқулар, көзбен көру диктанттары, оқу режімі, жаңылтпаш айту темпіндегі оқу, оқу жылдамдығын өзіндік өлшеу.

*Соңғы жылдарда жүргізілген сынақтар жылдам оқу ,ойлау үрдісін белсендендіріп, алғашқы және жоғары мектеп, яғни әртүрлі оқытудың деңгейлері үшін оқу үрдісін жетілдіру әдістерінің бірі болып табылады*.

 **Оптимальды оқыту -сөйлеу тілін минутына 120-дан 150 сөзге дейінгі жылдамдықпен оқу**. Дәл осы жылдамдыққа жүздеген жылдар бойы адамның артикуляциялық аппараты қалыптасып, дамып келеді, дәл осы жылдамдықта мәтінді дұрыс түсінуге қол жеткізіледі.

Сонымен, бастауыш сыныпты аяқтаған оқушылардың оқу жылдамдығы қандай болуы қажет?

***«Егер, 5 сынып оқушыларының оқу үлгеріміне сараптама жасайтын болсақ, бастауыш сыныптың соңында минутына 130-170 сөз оқитын оқушылар үздік болған деп қорытынды жасауға болады. Орташа есеппен минутына 150 сөз. 4 пен 5-ке оқитын оқушылардың оқу жылдамдығы минутына 100-ден 140 сөзге дейін болған. Орташа есеппен алғанда бұл минутына 120 сөз. Оқу үлгерімі орташа оқушылардың оқу жылдамдығы минутына , жуықтап алғанда 80-90 сөз. Осындай заңдылық.»***

(Грекова Т. А. «Развитие техники чтения у школьников 1-й ступени»).

  Бөлшекті жазайық. 40 000 санында ,80. 40 000 сөз-бұл алты беттік газет көлемі, ал минутына 80 сөз-бұл кейбір жоғары сынып оқушыларының оқу жылдамдығы. Яғни, оқушы газетті 500 минут, немесе сегіз сағаттық жұмыс күнінде оқып шығады. Мәтінді дұрыс оқи алмайтын оқушы орта буынға, одан кейін мектептің жоғары буынына өткен кезде, өте көп ақпаратқа кездеседі. Одан кейін бұл оқушының оқу үлгерімі қанағаттанарлықсыз болады. Қандай білікті мұғалімдер сабақ берсе де, ең қарапайым нәрсе-оқуға үйреткенше ешнарсе шықпайды.

Бірінші сынып оқушыларын оптимальды жылдамдыққа үйретуге болады. Минутына 120 сөз деңгейіне қалай қол жеткізуге болады, оқытудың қандай әдіс-тәсілдерін пайдаланған дұрыс?

**Оқуға үйретудің неғұрлым тиімді әдістері бар!**

 Бірінші сынып оқушылары үшін оқулықпен жұмыс жасағанда ұзақтылық емес, жаттықтыру жаттығуларының жиілігі маңызды деген профессор И.П.Федоренконың әдісі бар. Адамның жадысы былай құрылған: үнемі көз алдыңдағы нәрсе есте сақталмайды, керісінше бірде пайда болып, бірде жоғалатын нәрселер есте сақталады. Яғни олар адамның ызасын тудырып, есте сақталып қалады. Сол үшін, біз қандай да бір нарселерді меңгеріп, дағдылану деңгейіне жеткізгіміз келсе,онда біз ұзақ уақытты алатын ұзақ жаттығулар жасамауымыз қажет, біз жаттығуларды жиі, азғана мөлшерде жүргізуіміз керек.

**Көптеген отбасыларда жиі не байқалады?** Әкесі немесе анасы баласын отырғызып жатып: «Оқып біткенше, орныңнан тұрмайсың» дейді. Бірінші сынып оқушысының осындай төмен оқу жылдамдығымен осынау қысқа ертегіні оқып шығу үшін оған бір, бір жарым сағат уақыт қажет. Әкесі немесе анасы бұл жерде баланың оқуға деген ниетін жоғалту арқылы үлкен педагогикалық қателік жібереді. Егер де үйдегі жаттығу азғана мөлшермен

 5 минуттан болған анағұрлым жақсы. *Азғантай бөлігін бала оқып, оны мазмұндайды. Екі сағаттан кейін келесі азғантай мөлшерін оқиды. Ұйықтар алдында тағы азғана мөлшерін оқиды.*

***Оқу режімі- бала бір-екі жол оқығаннан кейін, азғана демалатын оқу режімі.***

Мұндай режімбала диафильмдер, слайдтар көрсе автоматты түрде жүзеге асады: 2 жол оқып, сурет көріп, демалады. Келесі кадр- тағы екі жол оқып, сурет көреді. Бастауыш сынып мұғалімдердің педагогикалық тәжірибелерінде оқуға үйретуде нәтижеге жетудің көптеген әдістері бар. **Соларды қарастырсақ:**

**Артикуляциялық гимнастика.**

***1) Дұрыс оқуды дамытуға арналған жаттығулар:***

қа,қа,қа-қасқыр

қо,қо,қо-қоян

қы,қы,қы-қылыш

құ,құ,құ-құс

***2) ақырындап оқу:***

ал-әл

тон-тоң

ін-ің

сат-сәт

қыр-кір

***3)дауыссысыз дыбыстарды оқу***

 Оқушылар терең тыныс алып, бір қатардағы 15 дауыссыз дыбысты оқиды:

БТМПВЧФКҚШЛЖЗЦС

ВМСПЛБШГҒРДБЛСТ

ПРЛГНҢТВСЧЦФБХМ

ВМРГҒКТБДЗЩБЧВН

ФЩМЖДШХҺЧМКПБРС

ПТКРМВДГҒБФКЗРЧ

Жылдамдық пен ептілік үшін жаттығу пайдаланылады. (мазмұнына байланысты оқу жылдамдығын өзгерте білу)

***4)Көп рет оқу***

 Оқушыға оқуды бастап, оны 1 минут көлемінде жалғастыру ұсынылады. Осыдан кейін, оқушы қай жерге дейін оқығанын белгілейді. Одан соң мәтіннің осы бөлігін қайта оқу қажет. Осыдан кейін оқушы қай жерге келгенін тағы белгілеп, бірінші оқудың нәтижесімен салыстырады. Әрине, ол бірінші рет оқығаннан екінші рет көп сөз оқиды, (кейбіреуі 2 сөзге, кейбіреуі 5 сөзге, енді біреу 15 сөзге дейін көп оқуы мүмкін ) Сөз санының көбеюі балада жағымды көңіл-күй тудырады, ол тағы оқығысы келеді. Алайда, 3 реттен артық оқуға болмайды. Баланың шаршауына жол бермеу қажет. Бұл жағдайда баланы мақтаған дұрыс. Бастауыш сыныптарда ертегі оқысақ, орта буында қазақ әдебиетін оқимыз.

***5)Жаңылтпаштарды жылдамдықпен оқу***

 Балалар нақты және дұрыс, ең бастысы мәтінді тез оқуға қол жеткізеді. Сөздің соңын балалар «жұтып қоймауы» тиіс, нақты айтулары қажет. *Жаттығу 30 секундтан аспауы керек.*

**6)Мәтіннің бұрын оқымаған бөлігіне көшу арқылы мәнерлеп оқу**

 Мектеп оқушысы мәтіннің бөлігін оқиды, одан кейін балаға былай түсіндіреміз: «Енді мәтінді қайта оқып шық, алайда асықпай, бірақ әдемі, әрі мәнерлеп оқы». Сіздің балаңыз мәтін бөлігін соңына дейін оқиды, бірақ жанындағы үлкен адам оны тоқтатпайды. Осылай бала мәтіннің бұрын оқымаған, таныс емес бөлігіне көшеді. Міне, осы жерде күтпеген жағдай болады. Бұрыңғы мәтінді бірнеше рет оқып, оқу жылдамдығын арттырған бала, мәтіннің бұрын оқымаған бөлігін де осындай жылдамдықпен оқып кетеді. Оның бұл мүмкіндіктері көпке ұзамайды, алайда егер де мұндай жаттығуларды күнде өткізсе, жоғары жылдамдықты оқу ұзақтығы арта түседі. Екі-үш апта өткен соң баланың оқу жылдамдығы анағұрлым жақсарады.

Келесі жаттығу былай аталады:

**7)“Лақтыру-ұстау”**

 Оның мақсаты- мәтінге көзбен-көру дағдысын қалыптастыру. Оның мазмұны төменедегідей:

Бала қолдарын тізесіне қойып, «Лақтыр» деген команда берілісімен мәтінді дауыстап оқи бастайды. «Ұсталды» деген команда естілгенде , оқушы кітаптан басын алып, көздерін жұмып, бірнеше секунд демалады, бірақ ол қолдарын әлі де тізесінің үстінде ұстауы қажет. «Лақтыр» деген команда берілісімен ол көзбен кітаптан тоқтаған жерін тауып алып, дауыстап оқуды жалғастыруы қажет. Бұл жаттығу 5 минутқа дейін созылады.

Оқу жылдамдығының жеке диапазонының жоғары шекарасын арттыру үшін келесі жаттығу қолданылады.

**8) Жылдам оқу кестесі**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **1** | **БАЛ** | **БӘЛ** | **БЕЛ** | **БИТ** | **БОЛ** | **БӨЛ** | **БЕЗ** | **БҰЛ** | **БҮР** | **БЫР** | **БІЛ** | **БАЙ** |
| **2** | **БАҚ** | **БӘС** | **БЕС** | **БИЕ** | **БОР** | **БӨС** | **БҮР** | **БҰҚ** | **БҮК** | **БЫҚ** | **БІТ** | **БІР** |
| **3** | **ГАЗ** | **ГӘП** | **ГЕЛ** | **ГИК** | **ҒОЙ** | **ГОЛ** | **ГҮЛ** | **ГҮЖ** | **ГҮР** | **ҒЫР** | **ГІР** | **ГІЛ** |
| **4** | **ДАҚ** | **ДӘН** | **ДЕМ** | **ДИК** | **ДОП** | **ДӨП** | **ДЕС** | **ДҰМ** | **ДҮР** | **ДЫМ** | **ДІК** | **ДҮЛ** |
| **5** | **ЖАЛ** | **ЖЕЛ** | **ЖОЛ** | **ЖОН** | **ЖӨН** | **ЖОҚ** | **ЖАС** | **ЖЕМ** | **ЖАН** | **ЖАР** | **ЖЕК** | **ЖЕҢ** |
| **6** | **ЗАР** | **ЗӘР** | **ЗЕР** | **ЗЫҚ** | **ЗОР** | **ЗЫМ** | **ЗАТ** | **ЗҰЛ** | **ЗҮЛ** | **ЗЫТ** | **ЗІК** | **ЗІЛ** |
| **7** | **ҚАР** | **КӘР** | **КЕТ** | **КЕЛ** | **КЕМ** | **КӨЛ** | **ҚҰС** | **КӨМ** | **КӨР** | **КӨС** | **КӨШ** | **КӨП** |
| **8** | **ҚАП** | **ҚАР** | **ҚАС** | **ҚАШ** | **ҚАҚ** | **ҚАЛ** | **ҚҰР** | **ҚҰМ** | **ҚАМ** | **ҚОР** | **ҚЫР** | **ҚЫС** |
| **9** | **ЛАС** | **ЛЕС** | **ЛЕК** | **ЛЕП** | **ЛАЙ** | **ЛАҢ** | **ЛАҚ** | **ЛАП** | **ЛЕҢ** | **ЛЫҚ** | **ЛЕЗ** | **ЛАУ** |
| **10** | **МАЛ** | **МӘН** | **МОЛ** | **МІН** | **МӘЗ** | **МӨҢ** | **МЕН** | **МҮК** | **МЕҢ** | **МАЙ** | **МІР** | **МЕС** |
| **11** | **НАН** | **НӘН** | **НАР** | **НӘР** | **НАС** | **НӨЛ** | **НҰР** | **НҰҚ** | **НҮК** | **НЫҚ** | **НІЛ** | **НАЗ** |
| **12** | **МАҢ** | **ШАҢ** | **ТАҢ** | **СЕҢ** | **ТЕҢ** | **ТОҢ** | **ҚОҢ** | **МЕҢ** | **ПАҢ** | **ТЫҢ** | **ШЫҢ** | **ШІҢ** |
| **13** | **ПАШ** | **ПӘС** | **ПЕР** | **ПӘК** | **ПЫШ** | **ПІС** | **ПІЛ** | **ПҰЛ** | **ПЫҚ** | **ПЫЖ** | **ПӘН** | **ПӘЛ** |
| **14** | **РАС** | **РӘШ** | **РАЙ** | **РЕҢ** | **РЕТ** | **РЫС** | **РУХ** | **РҰҚ** | **РАҢ** | **РӘШ** | **РЕТ** | **РАУ** |
| **15** | **САҚ** | **СӘТ** | **СОТ** | **СӨТ** | **СӨҚ** | **СӨК** | **СҰР** | **СҰМ** | **СҮР** | **СОМ** | **СЕЛ** | **СЕЗ** |
| **16** | **ТАТ** | **ТӘТ** | **ТҰС** | **ТҮС** | **ТОҚ** | **ТОР** | **ТӨР** | **ТҰТ** | **ТҮТ** | **ТІЛ** | **ТӨК** | **ТҰН** |
| **17** | **ТЫМ** | **ТЫС** | **ТҮК** | **ТОС** | **ТӨК** | **ТӨК** | **ТАМ** | **ТҮК** | **ТҰЗ** | **ТҮЗ** | **ТОЗ** | **ТӨЗ** |
| **18** | **ХАЛ** | **ХӘЛ** | **ХОР** | **ХАС** | **ХОШ** | **ХАЗ** | **ХАУ** | **ХАЗ** | **ХАҺ** | **ПАҺ** | **ОҺ** | **ШАҺ** |
| **19** | **ЦЕҢ** | **ЦОЙ** | **ЦИР** | **ЦЕМ** | **ФАМ** | **ФӘН** | **ФАС** | **ФЕН** | **ФЫҚ** | **ФӘК** | **САФ** | **ЧЕК** |
| **20** | **ШАМ** | **ШОҢ** | **ШЫҚ** | **ШІК** | **ШОЛ** | **ШӨЛ** | **ШОҚ** | **ШӨК** | **ШОП** | **ШӨП** | **АЩЫ** | **ТҰЩЫ** |
| **21** | **УАҚ** | **УЫС** | **УЫЗ** | **УАТ** | **УРА** | **ҰРА** | **ИЕК** | **ИІС** | **ИІН** | **ИЫҚ** | **ИІР** | **ИНЕ** |
| **22** | **БҰЛТ** | **ҚҰРТ** | **СЫРТ** | **САРТ** | **СЕРТ** | **ДЕРТ** | **МЕРТ** | **МӘРТ** | **ҚЫРТ** | **ҚЫЛТ** | **СЫЛТ** | **СЫЛҚ** |
| **23** | **ЖЫРТ** | **БЫРТ** | **ТОМП** | **ТӨМП** | **ГҮМП** | **СҮМП** | **БҮРК** | **КІЛТ** | **ШІҢК** | **ТҮРТ** | **СҮРТ** | **ТАРТ** |
| **24** | **ЗЕРТ** | **КҮРТ** | **ТӨРТ** | **МЫҢҚ** | **САҢҚ** | **МАҢҚ** | **ҚАРҚ** | **ТЫҢҚ** | **ТІҢК** | **ҚОРС** | **БҰРҚ** | **САРҚ** |
| **25** | **ШОЛП** | **СӨЛП** | **ЖАРҚ** | **ЖҰРҚ** | **САЛТ** | **САЛП** | **СҰЛП** | **СОЛП** | **СҰҢҚ** | **СҮҢК** | **ЖАЛП** | **ҚАЛТ** |
| **26** | **ТӨРТ** | **ТАРТ** | **ШЕРТ** | **КЕРТ** | **ҚАРТ** | **ШАРТ** | **ШЫРТ** | **ЖЕЛП** | **СЕЛП** | **ҚАҢҚ** | **ҚАНТ** | **ШЕРТ** |

**Баланы жылдам оқуға қалай үйретуге болады?**

Бастауыш мектептің тәжірибелі оқушылары үшін

оқытудың тиімді әдістерін келесі жаттығулардан табуға болады:

***1)Қайта құрылған сөйлемдерді түзеу***

Бала жұмбақ түрде жазылған жазуларды жақсы көреді.

|  |
| --- |
| **Қайта құрылған сөйлемдер жиыны.**1. болды бүгін суық ауа райы 2. ұшып құстар келеді көктемде 3. басталды оқу жаңа жылы 4. оқимын сыныпта төртінші 5. келді қыркүйекте оқушылар бірінші мектепке   |

**2)Сөздердегі жоқ дыбыстардың орнын толтыру:**

 Кейбір дыбыстары жазылмаған басып шығарылған мәтін беріледі. Жоқ әріптердің орны бос орынмен немесе нүктемен белгіленеді.

Бос әріптердің орнын толтыру тез оқуға және бүкіл сөзге ішкі сараптама жасауға мүмкіндік береді. Жаттығу әрбір сөздің қалыптасуына ықпалын тигізеді.

Бұл жаттығу сонымен қатар, сөздік-ойлау жадысын дамытуға септігін тигізеді. Жоқ әріптерге тоқтау арқылы сол сөзді есте сақтау мүмкіндігі мол.

**3)Мәтіндегі берілген сөздерді іздеу:**

 Бала мәтіннен тез таба алатын 1-3 сөз беріледі. Ең алдымен, бұл сөздер көзбен көруге, одан кейін есту үшін беріледі. Мәтінде сөздер бірнеше рет кездескені дұрыс. Оларды тауып алып, бала оны белгілейді.

Бұл жаттығу сөздерді толығымен қабылдауға мүмкіндік береді. Сонымен қатар, сөздік есте сақтау қабілетін дамытады. Бұл жаттығудың балаға түрлі сөздер ұсынылған кезде пайдасы көбірек болады. «Жасырынбақ» және «Сөз» ойын-жаттығулары да пайдалы болып келеді.

**4)“Жасырынбақ ойыны”:**

 Жүргізуші бетті ғана айта отырып, басынан бастап емес, мәтінді кез-келген жерінен бастап оқи бастайды, ал тыңдап отырған оқушы оны табуы қажет. Егер бірнеше бала оқыса, олардың әрқайсысы бірінші болып табуға тырысады.

**5)“Ойлап табылған сөз”:**

 Мәтінді оқып отырған ересек адам сөзді қате айтады, бала мәтінді оқуды тоқтатып, сөздің дұрысын айтады. Оқудың бұл түрі үлкен адамды жөндеуге мүмкіндіктің барлығымен, өз күшіне деген сенімділікпен ерекшеленеді.

 **Оқудың бір кемшілігі көзбен көру аумағының тарлығы болуы мүмкін.**

 Көзбен көру бұрышы аз болса, осындай тыңдарманның көзіне азғана дыбыстар ғана түседі. Дәл осы жерде көру бұрышын кеңейтетін әдіс-тәсілдер ойлап шығарылған.

**Шульте кестесін пайдалану.**

Уақытты белгілеп алыңыз, бала кестеден 1-ден 30-ға дейінгі сандарды іздейді. Бұл кестелерді жиі қолданған кезде уақыт қысқарады, санды керісінше 30-дан 1-ге дейін жүргізуге болады.

|  |  |  |  |  |
| --- | --- | --- | --- | --- |
| 10 | 4 | 28 | 9 | 14 |
| 20 | 24 | 18 | 1 | 5 |
| 13 | 8 | 30 | 25 | 11 |
| 2 | 22 | 15 | 27 | 17 |
| 26 | 6 | 12 | 3 | 21 |
| 16 | 23 | 19 | 29 | 7 |

  [Шульте кестесінің нұсқалары (скачать в формате.doc](http://www.u-mama.ru/mail_attaches/722f1d352c121fcacbbde3a4611b58d8.doc)) (39 Kb)

**9)Пирамида**

Қарапайым пирамиданы пайдалануға кеңес беремін, оның көмегі арқылы көру аумағы мен оның жаттығуын кеңейтуге болады.

3-------4--------7

10--------5---------41

24------------6-------------55

45---------------8----------------94

36-------------------9-------------------14

87---------------------------19---------------------------79

 Жоғарғы жолдан 4 санын табыңыз. Көріп тұрған аумағыңызды өзгертпей сандарды ұзындығы бойынша сол және оң жағынан көруге тырысыңыз. 3 және 7 сандарын жақсы көріп тұрсаңыз, көзіңізді бір жолға төмен түсіріңіз. 10 және 41 сандарын дұрыс көрмесеңіз, сіздің көру аумағыңыз 4 см-ге тең. Ал егер де, оң және сол жақтағы шеткі сандарды анық көрсеңіз, көзіңізді тағы бір жолға төмен түсіріңіз. Және оң және сол жақтағы шеткі сандар бұлыңғыр болып көріне бастағанша осылай жасаңыз. Сіздің көру аумағыңыз анық көрудің соңғы жолының көрсеткіші бойынша анықталады.

 Әдетте адамның ұзындық бойынша көру аумағы 4-5 см. Мәселенің ең бастысы оны жаттығулармен 10 см-ге дейін ұлғайтуда жатыр.

Біз оқыған кезде жеке дыбыстарға емес, бүкіл сөздер мен сөз тіркестеріне мән береміз. Мектеп оқушысы өзінің көзбен көре отырып, бүтіндей бір ойды қамтуға үйренуі тиіс. Бұл сөздер арасындағы байланысты тез ұғып алуға, жылдам әрі негізді оқуға көп көмегін тигізеді.

 Мәтінді оқу балада жақсы көңіл-күй мен оңды әсер туғызуы қажет.

Әсіресе, өз-өзіне сенімсіз баланы әрдайым қолдап, оны мақтаған дұрыс.

Нәтижесінде айтарым, осы мақаладағы «мұғалім құпияларын» үнемі пайдалана отырып, балаңыздың оқу техникасы бірден жақсарғанын байқайсыз!

**Оқу техникасын жақсарту үшін :**

- әр сабақ сайын бес минутты мәтінді оқытуға бөліңіз;

-күн сайынғы көру диктанттары;

-көру аумағын ұлғайту үшін Шульте кестесін пайдаланыңыз;

-оқу техникасына жүйелі түрде бақылау жасаңыз.

Пайданылған әдебиет:

1. Зайцев В. Н. «Резервы обучения чтению »-Москва,1990.
2. Федоронко И.Т. «Подготовка учащихся к усвоению знаниий»- Киев , 1980

 Кучубаева Нургуль Мержакиповна

 ШҚО Өскемен қаласы

«№ 12 мектеп-гимназия»КММ

 қазақ тілі мен әдебиеті пәнінің мұғалімі